stanford-oval/wikipedia huggingface dataset:
Tanja Jääskeläinen

Tanja Jääskeläinen vuonna 2023.
Tanja Katriina Jääskeläinen  on suomalainen diplomaatti. Hän on ollut Suomen suurlähettiläs Japanissa Tokion-suurlähetystössä 1. syyskuuta 2022 alkaen. Aiemmin hän työskenteli ulkoministeriön poliittisen osaston apulaisosastopäällikkönä. Jääskeläinen oli Suomen Tunisian-suurlähettiläänä Tunisissa 2013–2017. Sitä ennen hän työskenteli Suomen Lontoon-suurlähetystössä, jossa hän toimi ministerinä vuodesta 2009.
Jääskeläinen aloitti ulkoministeriön palveluksessa vuonna 1995. Hän on työskennellyt Suomen suurlähetystöissä myös Damaskoksessa ja Budapestissa ja kotimaassa ulkoministeriössä kauppapoliittisella ja oikeudellisella osastolla sekä poliittisella osastolla Eurooppa-kirjeenvaihtajan sijaisena. Vuosina 2007–2009 hän toimi ulkoministerin diplomaattisena neuvonantajana.
Jan-Erik Sundström

| Jan-Erik Victor Sundström |
| --- | --- |

Henkilötiedot
Syntynyt: 10. tammikuuta 1914 Oulu
Kuollut: 14. syyskuuta 1969 (55 vuotta) Lemunniemi Kaarina
Vanhemmat:  Isä:Eliel Sundström (1885–1939) Äiti: Vava Elise (s. Höckert) (1891–1960)
Puoliso:  Ensimmäinen vaimo: Dolly Margareta (s. Schauman) (1905–?) Toinen vaimo: Kaija (s. Pohjala) (1914–1951) Kolmas vaimo: Edith Erika (s. Lindroos) (1911–1991)
Lapset:  Juhani Toivo Eliel (1945–2014) Marjatta Aino Liisa (1947–) Anne-Maj (1952–)
Jan-Erik Sundström (10. tammikuuta 1914 – 14. syyskuuta 1969) oli Kaarinassa sijaitsevan Ala-Lemun kartanon omistaja vuosina 1939–1968. Hän hoiti kartanon ayrshirekarjaa, merkittävää hedelmätarhaa sekä harjoitti määrätietoista hevosjalostusta ja harjoitti raviurheilua.
Koulutus

Viisi luokkaa yhteiskoulua
Maanviljelysopisto
Nostoväkipalvelu

Heinäkuussa 1940 Jan-Erik kutsuttiin nostomiehenä sotilaspalveluun. Aluksi hän oli Pensarin linnakkeella ja myöhemmin hänet siirrettiin erilaisiin tehtäviin Turun Laivastoasemalle. Nostoväkiaikana hänellä oli lomia maanviljelytöitä varten useita kertoja. Nostoväkipalvelu päättyi marraskuussa 1944. Sotilasarvoltaan hän on korpraali.
Ala-Lemun kartano

Vuonna 1935 Ala-Lemun kartanon tilaan liitettiin Torppalan ja Lundin alueet. Jan-Erik Sundström peri isänsä kuoleman jälkeen vuonna 1939 kartanon maineen. Tilan kokonaispinta-ala oli tällöin yli 100 hehtaaria. Vuonna 1940 säädetyn siirtoväen pika-asetuslain ja maanhankintalain perusteella Ala-Lemun kartanon maista Torppalan alueelta lohkottiin tontteja siirtokarjalaisille.
Vuonna 1962 kartanon alassa oli metsää 47 hehtaaria, peltomaata 30 hehtaaria, puutarhaa 10 hehtaaria ja tie- ja joutomaata 10 hehtaaria. Traktorin lisäksi talossa on viljankuivuri, kotitarvikemylly ja katkaisusirkkeli. Kartanossa viljeltiin vehnää, sokerijuurikasta ja puutarhatuotteita..
Jan-Erik Sundström myi Ala-Lemun kartanon maineen Turun kaupungille vuonna 1968.
Hevoset

Jan-Erik Sundströmin isä Eliel Sundström oli tuonut Oulusta mukanaan 1925 suomenhevosia ja Sundströmien hevosjalostuslinja perustui aluksi ori Einon-Tähteen (yh 1621) ja tammoihin Lippa (280-I), Jenny (yh 1463) sekä Tyrnävän kantaemään Huhu (1089-O), jonka emälinja perustui Voimaan (256-O). Vuonna 1933 Jenny (yh 1463) oli Suomen toiseksi nopein tamma.
Jan-Erikin menestyksellisin ravihevonen oli tamma Murron-Jenny (yh 3107). Vuonna 1939 Murron-Jenny oli saavuttanut 6 ensimmäistä sijaa, 4 toista sijaa, 4 kolmatta sijaa ja 1 neljännen sijan ansaiten 9500 mk. Vuodesta 1939 alkaen jan-Erik on kasvattanut yli 50 varsaa..
Jan-Erik risteytti 1940-luvulla E.T. Sippan (yh 763) Toivo Pohjalan ravikuninkaan Lohdutuksen (yh 232 Valio) kanssa ja sai siitosoriksi Kaipauksen (yh 688).
Jan-Erik Sundströmin lapset riimittelivät hevosistaan:
Karja

Karjassa jatkui menestyksellisesti Eliel Sundströmin ayrshirejalostuslinja. Vuosien 1941 ja 1942 aikana Ursula (23195 AAA), Poppy 3 (50-16863 AAA), Regina (50-15181 AAA) sekä Poppy IV (32112 AAA) olivat vuositilastojen parhaiden lypsävien ayrshirelehmen joukossa. Vuonna 1961 Ala-Lemussa syntynyt Feodora (50-37965 AAA), joka oli myyty Påkakseen Harri Sunsdtrömille, keräsi Britain Champion Cupissa voittopisteet.
Vuonna 1962 ayrshirekarjassa oli vielä 10 lypsävää, 10 nuorta ja 3 hevosta sekä 3 sikaa.
Omenat ja hedelmäpuut

Ala-Lemun hedelmäpuutarhaa sanottiin Suomen suurimmaksi. Omenapuita oli 4 000 – 5 000 ja ne olivat kartanon erikoisuus. Kartanossa kasvatettiin myös luumu-, kirsikka- ja päärynäpuita. Vuoden 1939 pakkaset tuhosivat paljon hedelmäpuita, mutta Jan-Erik istutti 2 000 uutta tainta. .
Jan-Erik Sundströmin tulot romahtivat 1960-luvun loppupuolella kotimaisen omenan kysynnän romahtaessa suuren ulkomaisen omenatuonnin seurauksena. Jonkun aikaa Jan-Erik Sundström kuljetti omenia kuorma-autolla pohjoiseen, mutta lopulta ne eivät käyneen kaupaksi sielläkään. Viimeiset lastit kipattiin jonkun koulun pihalle lasten syötäväksi..
Jäsenyydet

Hevoskasvatusyhdistys Hippos r.y
Lounasi-Suomen Ravi Oy
Suomen Ravirengas
Varsinais-Suomen Ayrshirekerhon jäsen ja varatilin- ja hallinnontarkastaja vuodesta 1940 alkaen
Jan-Erik hevosten kasvattajana 1936
Jan-Erik ohjastaa Murron Jennyä 1939
1940-luvun lopulla
Jan-Erik omenatarhassa 1950-luvun alussa
Tamara Zidanšek

| Tamara Zidanšek |
| --- | --- |

Henkilötiedot
Syntynyt: 26. joulukuuta 1997 (ikä 26)
Kansalaisuus:   Slovenia
Tennispelaaja
Pituus:  168 cm
Kätisyys:  oikea
Palkintorahat:  3 103 973 USD
Kaksinpeli
Paras sijoitus:  63. (4.2.2019)
Voitot/tappiot:  317–171
Grand Slam -turnauksissa
Australian avoimet:  2. kierros (2019)
Yhdysvaltain avoimet:  1. kierros (2018)
Nelinpeli
Paras sijoitus:  142. (17.12.2018)
Turnausvoittoja:  1
Voitot/tappiot:  99–68
Aiheesta muualla
ITF
WTA
Tamara Zidanšek (s. 26. joulukuuta 1997) on slovenialainen tennispelaaja. Hän on sijoittunut WTA-maailmanlistalla kaksinpelissä parhaimmillaan sijalle 63 helmikuussa 2019 ja nelinpelissä sijalle 142 joulukuussa 2018. Hän on voittanut urallaan yhden WTA-turnauksen nelinpelissä.
Zidanšek pelasi WTA-turnauksen pääsarjassa ensimmäisen kerran toukokuussa 2018 ja voitti WTA 125K -turnauksen kuukautta myöhemmin. Grand Slam -turnauksen pääsarjassa hän pelasi ensimmäisen kerran Yhdysvaltain avoimissa 2018.
Aiheesta muualla

Tamara Zidanšek WTA:n sivuilla (englanniksi)
Tamara Zidanšek ITF:n sivuilla (englanniksi)
Tamara Zidanšek Billie Jean King Cup -sivustolla (englanniksi)
Taimi Wuorinen

Taimi Wuorinen (1. marraskuuta 1878 Tampere – 25. helmikuuta 1968 Helsinki) oli suomalainen yliopettaja ja rehtori.
Wuorisen vanhemmat olivat maalarimestari, kunnallispoliitikko, varatuomari ja asianajaja Anton Wuorinen ja Josefina Helén. Hän pääsi ylioppilaaksi 1896 Helsingin suomalaisesta yhteiskoulusta ja valmistui kansakoulunopettajaksi Jyväskylän seminaarista 1897 sekä filosofian kandidaatiksi 1904 ja filosofian maisteriksi 1907.
Wuorinen oli tyttökoulujen opettajana Hämeenlinnassa, Jyväskylässä ja Helsingissä ja hän toimi viimeksi Helsingin tyttönormaalilyseon historian ja yhteiskuntaopin yliopettajana 1935–1947 sekä oli koulun johtajattarena ja rehtorina.
Julkaisuja

Ranskalaisesta muistelmakirjallisuudesta : madame de Maintenon Saint-Simonin muistelmissa teoksessa Jyväskylän suomalainen tyttökoulu. Kertomus lukuvuodelta 1912-1913. Jyväskylä 1913
Koulun arkea ja juhlaa : koulupuheita. WSOY 1933
Jari Järvinen

| Jari Järvinen> Henkilötiedot |
| --- | --- |
Syntynyt: 15. lokakuuta 1980 Hyvinkää, Suomi
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2010– 2012– | Veikkausliiga FIFA |  |  |

Jari Järvinen (s. 15. lokakuuta 1980 Hyvinkää) on suomalainen jalkapalloerotuomari. Järvinen on toiminut kansainvälisen jalkapalloliiton FIFA:n virallisena erotuomarina vuodesta 2012 alkaen.
Järvinen tuomitsi ensimmäisen Veikkausliigan ottelunsa kaudella 2010. Heinäkuussa 2012 hän tuomitsi ensimmäisen Eurooppa-liigan karsintaottelunsa. Huhtikuussa 2015 hän tuomitsi Liigacupin finaalin HJK:n ja RoPS:in välillä.
Järvinen on myös tuominnut yksittäisiä otteluita Färsaarten pääsarjassa Effodeildinissä ja Norjan pääsarjassa Tippeligaenissa.
Finaalit

Liigacupin finaali 2015
Suomen Cup 2016
Taimi ’o Tonga

Taimi 'o Tonga on tongalainen ja tongan kielellä julkaistava sanomalehti. Sen perusti Kalafi Moala vuonna 1989. Lehti ilmestyy kahden viikon välein. Taimi 'o Tongan julkaisu oli kielletty useiden kuukausien ajan vuonna 2003.
Aiheesta muualla

Taimi 'o Tonga Online (Arkistoitu – Internet Archive)
Sølvi Wang

| Sølvi Wang |
| --- | --- |
 Wang vuonna 1957
Henkilötiedot
Syntynyt: 28. elokuuta 1929 Bærum, Norja
Kuollut: 31. toukokuuta 2011 (81 vuotta)
Ammatti:  näyttelijä, laulaja aktiivisena 1937–1987
Puoliso:  Egil Monn-Iversen (1951–2011, kuolemaansa)
Sølvi Valborg Wang (28. elokuuta 1929 Bærum, Norja – 31. toukokuuta 2011) oli norjalainen näyttelijä ja laulaja.
Valikoitua filmografiaa

| Vuosi | Nimi | Rooli |
| --- | --- | --- |
| 1953 | Brudebuketten | laulaja |
| 1954 | Troll i ord | laulaja |
| 1962 | Operasjon Løvsprett | Hoitaja Florence |
| 1964 | Operasjon Sjøsprøyt | Eli Sæter, apulaistohtori |
| 1970 | Balladen om mestertyven Ole Høiland | Hilda Hauge |
| 1972 | Norske byggeklosser | Mrs Valle |
| 1974 | Bør Børson Jr. | Laura Isaksen |
| 1974 | Ungen | Hønse-Lovisa |
| 1978 | Hvem har bestemt? | Mrs Nelson |
Aiheesta muualla

Wikimedia Commonsissa on kuvia tai muita tiedostoja aiheesta .
Sølvi Wang Internet Movie Databasessa
Terho Vitikainen

Vitikainen
Terho Teodor Vitikainen (26. kesäkuuta 1903 Enonkoski – 7. tammikuuta 1992 Helsinki) oli suomalainen toimittaja.
Terho Vitikainen pääsi ylioppilaaksi Viipurin klassillisesta lyseosta vuonna 1923 ja hän opiskeli sitten Helsingin yliopistossa. Vitikainen suoritti Pohjola-Norden-yhdistyksen sanomalehtikurssin 1926. Hän oli pitkään Maaseudun Tulevaisuus-lehden toimittajana.
Julkaisuja

Kotiviinien valmistus; tekijät Himmi ja Terho Vitikainen. Otava 1932, 3. painos 1939
105 taistelun päivää: Suomen ja Neuvostoliiton sota talvella 1939-40; toimituskunta Örnulf Tigerstedt, Eino Reponen, Terho Vitikainen ja Richard Winter. Itsenäisyyden liitto, Helsinki 1940
Suomennoksia

John Björkhem : Parapsykologian arvoitus ; suom. Toivo S. Järvinen ja Terho Vitikainen. 2. uus. ja laaj. painos Tammi 1951 (alkuteos Det ockulta problemet)
Aiheesta muualla

Maaseudun Tulevaisuus sanomalehden henkilökuntaa 1940-luvulla. Vasemmalta oikealle: Maatalous- ja metsätieteen kandidaatti Matti Paasio, maisteri Lea Leonen, maatalous- ja metsätieteen kandidaatti Ilmari Neronen, Antti Markkanen, toimittaja Terho Vitikainen sekä Nils Enbom. Museovirasto, JOKA Journalistinen kuva-arkisto (Finna)
Tanja Kotoaro

Tanja Kotoaro (s. 24. lokakuuta 1997) on suomalainen jalkapalloilija, pelipaikaltaan maalivahti. Hän on edustanut Naisten Ykkösessä Malmin Palloseuraa kausina 2016–2017 ja Pallokerho-35:tä kausina 2018–2019. Hän pelasi Kansallisessa liigassa ensimmäisen ottelunsa Pallokerho-35:n joukkueessa huhtikuussa 2021 Tikkurilan Palloseuraa vastaan..
Tanja Frank

| Mitalit | Mitalit | Mitalit |  |
| --- | --- | --- | --- |
|  Tanja Frank (oikealla) ja Thomas Zajac. |  Tanja Frank (oikealla) ja Thomas Zajac. |  Tanja Frank (oikealla) ja Thomas Zajac. |  |
Maa:  Itävalta
Naisten kilpapurjehdus
|  Olympialaiset  |  Olympialaiset  |  Olympialaiset  |  |
|  Pronssia | Rio 2016 | Nacra 17 |  |
Tanja Chiara Frank (s. 24. tammikuuta 1993 Vienna, Wien, Itävalta) on itävaltalainen kilpapurjehtija. Hän saavutti kesäolympialaisissa 2016 pronssia kilpapurjehduksen Nacra 17-luokan sekajoukkueessa Thomas Zajacin parina.
Frank on 167 senttimetriä pitkä ja painaa 57 kilogrammaa.
Jen Kaido

Jen Kaido
Jennifer "Jen" Kaido (s. 14. maaliskuuta 1981 Glendale) on yhdysvaltalainen soutaja.
Kaido valmistui high schoolista vuonna 1999 ja aloitti soutamisen vasta yliopiston lopuilla. Hän oli aikaisemmin harrastanut yleisurheilua ja lentopalloa. Kaido alkoi harjoitella Yhdysvaltain maajoukkueen kanssa vuonna 2004 ja kilpaili muun muassa Pekingin olympialaisissa 2008, joissa joukkue sijoittui pariaironelikoissa viidenneksi.
Jen Ledger

Jen Ledger.
Jennifer Carole "Jen" Ledger (s. 8. joulukuuta 1989 Coventry, Yhdistynyt kuningaskunta) on englantilainen rumpali ja taustalaulaja, joka soittaa Skillet -yhtyeessä. Hän muutti Yhdysvaltoihin 16-vuotiaana.
Ledger liittyi Skilletin rumpaliksi vuonna 2008, jolloin hän oli 18-vuotias.
Hän soitti rumpuja Skilletin "Comatose Tour" -kiertueella, jolla hän myös lauloi soolon kappaleessa "Yours to Hold".
Ledger lauloi kappaleet "Hero" ja "Awake and Alive" albumilla Awake.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jen Ledger
The Early Years (Al Stewartin albumi)

| The Early Years Al Stewart |
| --- | --- | --- |

C-kasetin kansikuva
Kokoelmalevyn tiedot
 Äänitetty : 1967, 1969, 1970
 Julkaistu: 1978
 Formaatti: LP-levy, C-kasetti
 Tuottaja(t): Roy Guest ja John Woods / Al Stewart   Roy Guest
 Tyylilaji: laulaja-lauluntekijä
 Levy-yhtiö: RCA Records
Al Stewartin muut julkaisut
| Year of the Cat 1976 | The Early Years 1978 | Time Passages 1978 |
The Early Years on skotlantilaisen laulaja-lauluntekijä Al Stewartin vuonna 1978 ilmestynyt kokoelma-albumi.
Albumin kappaleet ovat vuosilta 1967, 1969 ja 1970. Tuottajat ovat Roy Guest ja John Woods / Al Stewart tai Roy Guest yksin. Levy-yhtiö on Englannin RCA Limited, Record Division.
Kappaleet

Kaikki kappaleet ovat Al Stewartin tekemiä. Julkaisija on Gwyneth Music Ltd.
Sivu 1
In Brooklyn (1969)
Electric Los Angeles Sunset (1970)
Clifton in the Rain (1970)
You Should Have Listened to Al (1969)
Manuscript (1970)
Life and Life Only (1969)
Sivu 2
Small Fruit Song (1970)
Bedsitter Images (1967)
Love Chronicles (1969)
Kappaleiden "In Brooklyn", "You Should Have Listened to Al", "Life and Life Only" ja "Love Chronicles" tuottajina ovat toimineet Roy Guest ja John Woods / Al Stewart. Muut ovat Roy Guestin tuottamia.
Sømna

Sømna on Norjan kunta Nordlandin läänissä. Naapurikuntia ovat Brønnøy pohjoisessa ja idässä sekä Bindal etelässä. Tärkeimpiä elinkeinoja ovat maanviljelys, metsätalous, kalastus sekä julkiset palvelut. Kunnassa on Pohjois-Norjan suurin meijeri.
Vuoden 2024 alussa Sømnassa oli 1 976 asukasta. Hallinnollinen keskus on Vik, lisäksi kunnassa sijaitsee Bergin taajama.
Kuvia

Bergin taajama
Sømnan kirkko
Kunnan väkiluku vuosina 1951–2010. Vuosina 1962–1977 Sømna oli osa Brønnøyn kuntaa.
Aiheesta muualla

Kuvia tai muita tiedostoja aiheesta Sømna Wikimedia Commonsissa
Nordlandin läänin kunnat
Alstahaug
Andøy
Ballangen
Beiarn
Bindal
Bodø
Brønnøy
Bø
Dønna
Evenes
Fauske
Flakstad
Gildeskål
Grane
Hadsel
Hamarøy
Hattfjelldal
Hemnes
Herøy
Leirfjord
Lurøy
Lødingen
Meløy
Moskenes
Narvik
Nesna
Rana
Rødøy
Røst
Saltdal
Sortland
Steigen
Sømna
Sørfold
Tjeldsund
Træna
Tysfjord
Værøy
Vefsn
Vega
Vestvågøy
Vevelstad
Vågan
Øksnes
Norjan läänit | Norja
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Jakob Öhrman

| Jakob Öhrman> Henkilötiedot |
| --- | --- |
Syntynyt: 1982
Ammatti:  näyttelijä, teatteriohjaaja, käsikirjoittaja
Näyttelijä
Taiteilijanimet:  Jacob Öhrman
Aktiivisena:  2003–
Merkittävät roolit:  Krister  (Rebecka Martinsson, televisiosarja)
Aiheesta muualla
IMDb
Elonet
Jakob Öhrman (s. 1982) on suomenruotsalainen näyttelijä, teatteriohjaaja ja käsikirjoittaja. Hän työskentelee teatteriryhmä Nya Rampenissa ja on yksi sen perustajajäsenistä.
Ura

Öhrman valmistui näyttelijäksi Teatterikorkeakoulusta 2007. Hän on työskennellyt eri tehtävissä Nya Rampenissa, Viirus-teatterissa ja Wasa Teaterissa. Öhrman on perehtynyt eritoten William Shakespearen tuotantoon ja yksi hänen keskeisistä töistään, Worship! (2012), syväluotaa Shakespearen näytelmiä. Öhrmanin uran johtotähtenä on ollut pyrkimys pois omalta mukavuusalueelta ja uusien näkökulmien etsiminen.
Öhrman on näytellyt muutaman sivuroolin kokoillan elokuvissa, kuten 8-pallo ja Armi elää!. Peter Greenawayn ohjaamassa kansainvälisessä tuotannossa Eisenstein in Guanajuato hän näytteli Eduard Tissen roolin.
Öhrman on näytellyt niin ikään erinäisissä televisiotuotannoissa, kuten ruotsalaisen TV4:n rikossarjassa Rebecka Martinsson, jossa hänellä on Krister Erikssonin osa. Hänelle myönnettiin valtion kolmivuotinen taiteilija-apuraha 2021.
Teatteri

Alla vet (2003)
Trainers Island (2006)
Hamlet (2008)
Finland / Svensk? (2009)
Conte D'Amour (2010)
We love Africa and Africa loves us (2012)
Worship! (2012)
Memento mori (2013)
Filmografia > Valkokangaselokuvat

Tali-Ihantala 1944 (2007)
Missä kuljimme kerran (2011)
Vuosaari (2012)
8-pallo (2013)
Eisenstein in Guanajuato (2015)
Armi elää! (2015)
Kikka! (2022)
Filmografia > Lyhytelokuvia

Agonia (2004)
Käglan (2004)
En kväll på krogen (2011)
Filmografia > Televisiosarjoja ja -elokuvia

Kumman kaa (2003)
Ilonen talo (2006)
En kväll på krogen (2011)
Rebecka Martinsson (2017)
Sorjonen (2019)
Ivalo (2020)
Helsinki-syndrooma (2022)
Korvessa kulkevi (2023)
Aiheesta muualla

Finlands Svenska Skådespelarforbund r.f. / Öhrman, Jakob (Arkistoitu – Internet Archive)
Svensk Filmdatabas: Jakob Öhrman
Theatreonline.com: Jakob Öhrman (ranskaksi)
Nyarampen.fi
Jernia

| Jernia |
| --- | --- |

Yritysmuoto:  osakeyhtiö
Perustettu:  1951
Puheenjohtaja:  Kjetil Wisløff
Toimiala:  rautakauppa
Liikevaihto:  1 100 milj. NOK (2021)
Henkilöstö:  119
Kotisivu:  www.jernia.no
Infobox OKVirheellinen NIMI-arvo: 
Jernia on norjalainen rautakauppaketju. Sen perusti Ola Brath vuonna 1951 nimellä Jernvarekjøp. Vuonna 1954 se yhdistyi tukkukauppias K. E. Larssonin yrityksen kanssa KELA:ksi. KELA:sta tuli vuonna 1968 Jerna Norsk ja 1982 nimi vaihtui Jerniaksi. Jernialla on Norjassa noin 130 myymälää. Yhtiön liikevaihto oli noin 1,1 miljardia Norjan kruunua vuonna 2021.
Aiheesta muualla

Yhtiön verkkosivut (norjaksi)
Jan Brewer

| Jan Brewer |
| --- | --- |
 Jan Brewer vuonna 2013.
Arizonan 22. kuvernööri
 21. tammikuuta 2009 – 5. tammikuuta 2015  
Edeltäjä:  Janet Napolitano
Seuraaja:  Doug Ducey
Henkilötiedot
Syntynyt: 26. syyskuuta 1944 (ikä 80)  Hollywood, Yhdysvallat
Puoliso:  John Brewer
Tiedot
Puolue:  Republikaani
Uskonto:  Missouri-synodi
 Nimikirjoitus
Janice Kay Drinkwine Brewer (s. 26. syyskuuta 1944) on yhdysvaltalainen republikaanipuolueen poliitikko. Hän toimi Arizonan osavaltion kuvernöörinä vuosina 2009–2015. Sitä ennen Brewer toimi Arizonan Secretary of Staten tehtävässä 2003–2009.
Aiheesta muualla

Kuvia tai muita tiedostoja aiheesta Jan Brewer Wikimedia Commonsissa
Arizonan kuvernöörit
George W. P. Hunt
Thomas Edward Campbell
George W. P. Hunt
Thomas Edward Campbell
George W. P. Hunt
John Calhoun Phillips
George W. P. Hunt
Benjamin Baker Moeur
Rawghlie Clement Stanford
Robert Taylor Jones
Sidney Preston Osborn
Dan Edward Garvey
John Howard Pyle
Ernest McFarland
Paul Fannin
Samuel Pearson Goddard Jr.
Jack Richard Williams
Raúl Héctor Castro
Wesley Bolin
Bruce Babbitt
Evan Mecham
Rose Perica Mofford
John Fife Symington III
Jane Dee Hull
Janet Napolitano
Jan Brewer
Doug Ducey
Jenna Ronkainen

Jenna Ronkainen (s. 27. maaliskuuta 2001) on suomalainen salibandyn pelaaja, pelipaikaltaan hyökkääjä. Hän on pelannut Naisten Salibandyliigassa nurmijärveläisen SB-Pron joukkueessa kaudesta 2019–2020 alkaen. Hän on kahden kauden aikana pelannut liigan runkosarjassa 34 liigaottelua, joissa hän on tehnyt kolme maalia. Pudotuspelejä hänellä on yksitoista. Hänen ensimmäinen liigakautensa keskeytettiin ennen pudotuspelejä koronavirusepidemian vuoksi. Toisella kaudellaan hän saavutti SM-hopeaa.
Jan Bos

| Mitalit | Mitalit | Mitalit |  |
| --- | --- | --- | --- |
|  Jan Bos vuonna 2007. |  Jan Bos vuonna 2007. |  Jan Bos vuonna 2007. |  |
Maa:   Alankomaat
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Hopeaa | Nagano 1998 | 1 000 m |  |
|  Hopeaa | Salt Lake City 2002 | 1 000 m |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Heerenveen 1999 | 1 000 m |  |
|  Hopeaa | Varsova 1997 | 1 000 m |  |
|  Hopeaa | Nagano 2000 | 1 000 m |  |
|  Hopeaa | Inzell 2005 | 1 000 m |  |
|  Pronssia | Nagano 2000 | 1 500 m |  |
| Sprinttereiden MM-kilpailut  | Sprinttereiden MM-kilpailut  | Sprinttereiden MM-kilpailut  |  |
|  Kultaa | Berliini 1998 |  |  |
|  Hopeaa | Calgary 1999 |  |  |
|  Pronssia | Heerenveen 2006 |  |  |
Jan Bos (s. 29. maaliskuuta 1975 Harderwijk, Alankomaat) on alankomaalainen pikaluistelija ja kilpapyöräilijä.
Matkakohtaisista MM-kisoista Bosilla on 1 000 metriltä kulta vuodelta 1999, kolme hopeaa vuosilta 1997, 2000 ja 2005 sekä 1 500 metriltä pronssia vuodelta 2000. Sprintterien MM-kisoista Bosilla on maailmanmestaruuskulta vuodelta 1998, hopeaa vuodelta 1999 ja pronssia vuodelta 2006.
Naganon olympialaisista 1998 Bos voitti 1 000 metrillä hopeaa ja Salt Lake Cityn olympialaisissa 2002 hän uusi hopeamitalinsa samalla matkalla. Bos osallistui Torinon olympialaisiin 2006 ja Vancouverin olympialaisiin 2010, mutta ei saavuttanut niissä mitalisijaa.
Ateenan kesäolympialaisissa 2004 Bos osallistui ratapyöräilyn joukkuekilpailuun yhdessä veljensä Theo Bosin kanssa. He sijoittuvat kilpailussa kuudenneksi.
Henkilökohtaiset ennätykset

500 m: 34,72 (2002)
1 000 m: 1.07,20 (2009)
1 500 m: 1.44,87 (2007)
5 000 m: 6.46,59 (2001)
10 000 m: 15.23,18 (1993)
Lähde:
Aiheesta muualla

Kuvia tai muita tiedostoja aiheesta Jan Bos Wikimedia Commonsissa
Jan Bos Kansainvälinen olympiakomitea. (englanniksi)
SpeedSkatingStats.com: Jan Bos (englanniksi)
The Kingdom

| The Kingdom |
| --- | --- |

Ohjaaja:  Peter Berg
Käsikirjoittaja:  Matthew Michael Carnahan
Tuottaja:  Michael Mann Scott Stuber
Säveltäjä:  Danny Elfman
Kuvaaja:  Mauro Fiore
Leikkaaja:   Colby Parker Jr.  Kevin Stitt 
Pääosat:   Jamie Foxx  Ashraf Barhom  Chris Cooper  Jennifer Garner  Jason Bateman  Kyle Chandler  Richard Jenkins  Jeremy Piven  Ali Suliman 
Valmistustiedot
Valmistusmaa:  Yhdysvallat
Tuotantoyhtiö:  Relativity Media
Levittäjä:  UIP-Dunafilm Netflix
Ensi-ilta:  2007
Kesto:  112 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
The Kingdom (The Kingdom) on vuonna 2007 ensi-iltansa saanut Peter Bergin ohjaama jännityselokuva, jonka pääosissa esiintyvät Jamie Foxx, Chris Cooper, Jennifer Garner ja Jason Bateman.
Käännös suomeksi
Jernej Abramič

| Jernej Abramič> Henkilötiedot |
| --- | --- |
Syntynyt: 17. joulukuuta 1964 (ikä 59)  Nova Gorica
Kansalaisuus:   Slovenia
Uran tiedot
Pituus:  175 cm
Laji:  melonta
| Mitalit> Maa:   Jugoslavia.Miesten K-1.MM-kisat  | Mitalit> Maa:   Jugoslavia.Miesten K-1.MM-kisat  | Mitalit> Maa:   Jugoslavia.Miesten K-1.MM-kisat  | Maa:   Jugoslavia> Miesten K-1. |
| --- | --- | --- | --- |
|  Kultaa | 1989 Savage River | K-1 joukkue |  |
|  Hopeaa | 1987 Bourg | K-1 |  |
|  Hopeaa | 1987 Bourg | K-1 joukkue |  |
|  Pronssia | 1989 Savage River | K-1 |  |
|  Pronssia | 1985 Augsburg | K-1 joukkue |  |
Jernej Abramič (17. joulukuuta 1964 Nova Gorica, Slovenian sosialistinen tasavalta, Jugoslavian sosialistinen liittotasavalta) on slovenialainen uransa lopettanut koskipujottelija. Abramič voitti Jugoslaviaa edustaessaan viisi MM-kilpailujen mitalia.
Abramič edusti Sloveniaa vuoden 1996 olympialaisissa. Abramič oli K-1 luokassa seitsemäs.
Lähde

Jernej Abramič bio, stats and results sports-reference.com. Sports Reference LLC. Arkistoitu 1.2.2010. Viitattu 23.2.2016. (englanniksi)